stanford-oval/wikipedia huggingface dataset:
Pipoka

Pipoka on suomalainen yhtye, jonka perustivat vuonna 1999 kielisoittimien soittaja Jarmo Julkunen ja harmonikansoittaja Veli Kujala. Yhtyeen ensimmäinen konsertti oli Sibelius-Akatemian järjestämällä Harmonikka NYT! -festivaalilla lokakuussa 2000. Ensimmäisessä kokoonpanossa soittivat Julkusen ja Kujalan lisäksi Timo Tuppurainen (sähköbasso) ja Ricardo Padilla (lyömäsoittimet). Hieman myöhemmin mukaan liittyi vibrafonisti Arttu Takalo. Kvintetti julkaisi hyvät arvostelut saaneen ensimmäisen levynsä lokakuussa 2004 harmonikansoittaja Veli Kujalan nimellä tamperelaisella Rockadillo Records -levymerkillä. Levy sisältää pääosin brasilialaisten säveltäjien, kuten Hermeto Pascoalin, Egberto Gismontin ja Sivucan, musiikkia.
Pian debyyttilevyn ilmestymisen jälkeen kvintetin tiet erkanivat, mutta Pipoka oli esiintynyt jo vuodesta 2003 lähtien myös pienemmällä trio-kokoonpanolla tuubisti Petri Keskitalon kanssa. Tämä yhteistyö jatkui entistä tiiviimpänä ja johti lukuisiin konsertteihin Suomen lisäksi mm. Itävallassa ja Ranskassa.
Vuonna 2006 Pipoka esitti yhtyeen kitaristi Jarmo Julkusen säveltämän Viivi & Wagner Kärsämysoperetin Helsingin Juhlaviikoilla solisteinaan Sam Huber ja Hellen Willberg. Kärsämysoperetin musiikki taltioitiin myöhemmin yhdessä lyömäsoittaja Zarkus Poussan kanssa; solisteina toimivat Sam Huber ja Petriikka Pohjanheimo. Otava julkaisi operetin kappaleet yhdessä Juban Viivi & Wagner -sarjakuva-albumin kanssa.
Pipoka teki Rockadillo Recordsille vuonna 2010 enimmäkseen omia sävellyksiään sisältävän levyn Veto, joka sai erinomaiset arvostelut. Pipoka itse luonnehti levyn musiikkia ”brasilialais-ugrilaiseksi klassis-progressiiviseksi kamarijazzfuusioksi erinäisin etnisin elementein”. Hieman tämän jälkeen Pipoka aloitti myös useita vuosia kestäneen yhteistyön laulaja Sam Huberin kanssa covereiden parissa; omaperäisiä versioita syntyi niin Tina Turnerin, Popedan kuin Beatlesinkin kappaleista.
Helmikuussa 2012 Pipoka kantaesitti Musiikkiteatteri Kapsäkissä Markus Fageruddin säveltämän oopperan Una espera inesperada, jonka pääosissa olivat sopraano Reetta Ristimäki ja baritoni Juha Kotilainen.
Vuonna 2016 Pipoka kantaesitti Pori Sinfoniettan solistina kapellimestari Jan Söderblomin johdolla Fageruddin kolmoiskonserton Stream & River Motion, jota yhtye esitti myöhemmin myös Kymi Sinfoniettan ja Lapin Kamariorkesterin kanssa. Kolmoiskonserton esitys vuoden 2021 Avanti!:n Suvisoiton päätöskonsertissa kamariorkesteri Avanti!:n solistina kapellimestari John Storgårdsin johdolla jäi Pipokan trio-kokoonpanon viimeiseksi esiintymiseksi.
Julkaisut

Veli Kujala: Pipoka (2004, Rockadillo Records, ZENCD 2090)
Pipoka: Veto (2010, Rockadillo Records, ZENCD 2135)
Viivi & Wagner - Tiskiallasblues (2013, Otava)
Yrittäjyyskoulutus Suomessa

Yrittäjyyskoulutus Suomessa tarkoittaa toisen asteen oppilaitoksissa, ammattikorkeakouluissa, yliopistoissa ja aikuiskoulutuslaitoksissa annettavaa koulutusta ja valmennusta liikeyrityksen perustamiseen ja yrittäjänä toimimiseen. Yrittäjyyskoulutus nähdään yleensä osana laajempaa käsitettä yrittäjyyskasvatus, joka ulottuu peruskoulun yhteiskuntaopintojen yrittäjämyönteisyydestä aina yrittäjinä jo toimivien henkilöiden elinikäiseen oppimiseen.
Yrittäjyyskoulutus toisella asteella

Syksystä 2010 lähtien yrittäjäopintoja on sisällytetty kaikkiin toisen asteen ammatillisiin perustutkintoihin. Ammatillisessa peruskoulutuksessa yrittäjänä toimiminen sisältyy ammattitaitoa täydentävään tutkinnon osaan Yritystoiminta (0–4 opintoviikkoa) ja ammatilliseen tutkinnon osaan Yrittäjyys (10 opintoviikkoa). Opetusmenetelmänä voi olla 
esimerkiksi harjoitusyritys, Nuori Yrittäjyys -toiminta ja osuustoiminta.
Ammattitaidon Suomenmestaruuskisojen yhteydessä kilpaillaan parhaasta ammatillisen koulutuksen yrittäjyysopetusmenetelmästä Taitajasta yrittäjyyteen -teemalla. Palkitut menetelmät ulottuvat satunäytelmästä muotinäytökseen ja popup-myymälään.
Myös lukioissa annetaan yhä enemmän yrittäjyyskoulutusta. Esimerkiksi Muuramen lukio tarjoaa viittä kurssia aiheesta. Ensimmäinen kurssi tutustuttaa yrittäjyyden peruskäsitteisiin ja yrityksen perustamiseen, toinen yritystalouteen ja budjetointiin, kolmas markkinointiin. Neljäs kurssi käsittelee kansainvälistä yritystoimintaa, ja viides kurssi on itsenäinen tutkielma opiskelijan valitsemasta yrityksestä. Lisäksi lukion Työosuuskunta Kisällissä voi kokeilla ulkoista yrittäjyyttä turvallisessa ympäristössä. Muuramessa toimii myös nuorten yrittäjyystalo Innola, joka tekee yhteistyötä Muuramen lukion kanssa. Jyväskylässä Voionmaan lukion Nuoresta johtajasta yrittäjäksi -kurssille ovat voineet osallistua kaikkien jyväskyläläisten lukioiden oppilaat. Opetus tapahtuu kouluajan ulkopuolella viikonloppuisin. Muita esimerkkejä yrittäjäkoulutuksesta lukioissa ovat Ylöjärven lukion Y-linja, Puolangan lukion yrittäjyyskurssit, ja Pyhäjoen yrittäjyyslukio.
Helsingissä toimii Etu-Töölön lukio, jossa on yrittäjyyspainotus. Koululla on omia yrittäjyyskursseja kaikkiaan kymmenen, ja lisäksi se toimii yhteistyössä Startup-lukion ja Taloudellisen Tiedotustoimiston kanssa, joiden kursseja voi myös suorittaa Etu-Töölön lukiossa.
Yrittäjyyskoulutus ammattikorkeakouluissa

1990-luvulla perustetut ammattikorkeakoulut ottivat alusta asti ohjelmaansa yrittäjyyskoulutuksen tai ainakin yrittäjyyteen myönteisesti suhtautuvan, työelämälähtöisen opetustavan. Ammattikorkeakoulujen yhteinen yrittäjyysstrategia valmistui 2006. Siihen sisällytettiin tavoite, että joka kymmenes ammattikorkeakoulututkinnon suorittanut toimisi yrittäjänä 10 vuoden kuluttua valmistumisestaan.
Ensimmäisenä varsinainen yrittäjyyskoulutus aloitettiin Seinäjoella ja Kauhavalla vuonna 1992 yhteistyössä Suomen Yrittäjäopiston kanssa. Tämä väliaikainen Yrittäjien ammattikorkeakoulu liitettiin vuonna 1999 osaksi Seinäjoen ammattikorkeakoulua. Toisena yrittäjyyskoulutuksen aloitti Jyväskylän ammattikorkeakoulun Tiimiakatemia vuonna 1993, tutkintonimikkeenä tradenomi. Rovaniemen ammattikorkeakoulun yhteydessä on vuonna 2001 asti toiminut yrittäjyysopintoa tarjoava InnoAkatemia. Tampereen ammattikorkeakoulun vastaava yksikkö on nimeltään Proakatemia. Satakunnan ammattikorkeakoulussa yrittäjyyttä voi opiskella minkä tahansa alan opiskelija 15 opintopisteen verkkokurssilla Opiskelija yrittäjänä.
Seinäjoen ammattikorkeakoulussa on aikuiskoulutuksena tarjottava pk-yrittäjyyden koulutusohjelma. Ylempänä ammattikorkeakoulututkintona yrittäjyyttä opetetaan muun muassa Jyväskylän, Kajaanin, Hämeen ja Tampereen ammattikorkeakouluissa sekä Laureassa ja Metropoliassa.
Turun yliopiston kyselytutkimuksessa vuodelta 2008 ilmeni, että tutkimuskohteena olleisiin Seinäjoen ja Jyväskylän ammattikorkeakoulujen yrittäjyyskoulutuksiin valikoitui muita koulutusohjelmia enemmän yrittäjäperheiden kasvatteja. Näistä yrittäjyyskoulutusohjelmista valmistuneista kuitenkin vain noin joka kymmenes toimi kyselyhetkellä yrittäjänä, ja yllättäen neljä viidesosaa heistä oli muista kuin yrittäjäperheistä kotoisin olevia. 2000-luvun alkupuolella tehdyssä kyselytutkimuksessa havaittiin, etteivät ammattikorkeakouluopiskelijoiden yrittäjyysaikeet vahvistuneet erityisissä yrittäjyyspainotteisissa koulutusohjelmissa opiskelun aikana, vaan pysyivät suunnilleen samalla tasolla läpi opiskeluvuosien.
Yrittäjyyskoulutus yliopistoissa

Yrittäjyysopintoja voi opiskella Aalto-yliopiston kauppakorkeakoulussa, Jyväskylän yliopiston taloustieteiden tiedekunnassa, Svenska handelshögskolanissa Helsingissä sekä Turun kauppakorkeakoulussa. Koulutus vaihtelee oppilaitoksittain, mutta se pyrkii antamaan valmiuksia yrityksen perustamiseen sekä uuden tuotteen tai idean tuomiseen markkinoille. Opinnoissa perehdytään myös yrityksen tai sen yksikön liiketoiminnan kehittämiseen ja johtamiseen. Lappeenrannan teknillinen yliopisto tarjoaa tuotantotalouden osastollaan erityistä yrittäjyyden DI-ohjelmaa. Lapin yliopistossa voi suorittaa 25 opintopisteen yrittäjyyden peruskurssin ja sen jälkeen 35 opintopisteen yrittäjyyden aineopinnot.
Muita yrittäjyyskoulutuksia

Yrittäjän ammattitutkinto on opetushallituksen virallinen näyttötutkinto, jossa osaaminen näytetään käytännön työtehtävissä omassa yritystoiminnassa. Siksi sen suorittajan täytyy jo toimia yrittäjänä tai olla perustamassa yritystä. Tutkinnon voi suorittaa monissa aikuiskoulutusta antavissa oppilaitoksissa eri puolilla Suomea.
Kauhavalla pääpaikkaansa pitävä Suomen Yrittäjäopisto on yksi maan suurimmista yrittäjätutkintojen myöntäjistä. Yrittäjätutkintoon tähtäävää opetusta järjestetään myös Lapissa, Kainuussa, Keski-Pohjanmaalla ja Keski-Suomessa.
Akateemisen yrittäjätutkinnon, laajuudeltaan 25 op, voi suorittaa Aalto-yliopiston Pienyrityskeskuksessa Helsingissä tai Mikkelissä.
Vuonna 1998 perustettu Yrittäjyyden osaamiskeskus (Yos) ylläpitää yrittäjyyteen liittyvää opiskeluaineistoa sivustolla www.yrittajakoulu.fi.
Yritys Hyvä on vuodesta 1985 käynnissä ollut valtakunnallinen kilpailu, joka on suunnattu peruskoulun yläkoululaisille sekä lukiolaisille ja ammattiin opiskeleville.
Aalto-yliopiston kauppakorkeakoulun Pienyrityskeskus ja luovien alojen liiketoiminnan kehittämisyhdistys Diges ry ovat kehittäneet toiselta asteelta korkeakouluihin soveltuvan Creative Blender -yrittäjyyskoulutusmallin.
Myös TE-palvelut eli työvoimatoimistot järjestävät yrittäjyyskursseja, jotka on tarkoitettu lähinnä työttömille työnhakijoille.
Vaasan yliopiston Levón-instituutti järjestää Helsingissä ja Vaasassa maksullista Entrepreneurial MBA -koulutusta, joka kestää 2,5 vuotta ja maksaa noin 22 000 euroa.
No Exit (albumi)

| No Exit Blondie |
| --- | --- | --- |

Studioalbumin tiedot
 Äänitetty : 1998
 Studio : Red Night Recording, Electric Lady, Chung King House of Metal (New York City)
 Julkaistu: 15 helmikuuta 1999
 Tuottaja(t): Craig Leon
 Kesto: 59.05
 Levy-yhtiö: Beyond Records
Blondien muut julkaisut
| The Hunter 1982 | No Exit 1999 | The Curse of Blondie 2003 |
Singlet albumilta No Exit
 ”Maria” Julkaistu: 1. helmikuuta 1999  ”Nothing Is Real but the Girl” Julkaistu: 1. kesäkuuta 1999  ”No Exit” Julkaistu: 22. lokakuuta 1999
No Exit on Blondie-yhtyeen seitsemäs, vuonna 1999 julkaistu albumi. Sen tuotti Craig Leon.
Albumi sisältää kappaleen ”Maria”, joka on Blondien uran suurimpia hittejä. Kappale julkaistiin singlenä, ja siitä tehtiin myös musiikkivideo. Kappale ”Under the Gun” on omistettu The Gun Club -yhtyeen laulajan Jeffrey Lee Piercen muistolle. Kappale ”Out in the Streets” on cover-versio The Shangri-Las -yhtyeen kappaleesta.
Kappaleet

Screaming Skin – 5.37
Forgive and Forget (Pull Down the Night) – 4.31
Maria – 4.51
No Exit – 4.19
Double Take (feat. Candy Dufler) – 4.12
Nothing Is Real but the Girl – 3.13
Boom Boom in the Zoom Zoom Room – 4.08
Night Wind Sent – 4.40
Under the Gun – 4.09
Out in the Streets – 3.03
Happy Dog – 3.24
The Dream's Lost on Me – 4.19
Divine – 4.14
Dig Up the Conjo – 4.55
Kokoonpano

Debbie Harry
Chris Stein
Jimmy Destri
Clem Burke
Arvostelut

AllMusic:
Soundi:
Aiheesta muualla

No Exit discogs.com -sivustolla.
| n k Blondie |
| --- | --- |
 Debbie Harry  Chris Stein  Clem Burke  Leigh Foxx  Tommy Kessler  Matt Katz-Bohen   Frank Infante  Paul Carbonara  Nigel Harrison  Gary Valentine  Fred Smith 
Studioalbumit:  Blondie  Plastic Letters  Parallel Lines  Eat to the Beat  Autoamerican  The Hunter  No Exit  The Curse of Blondie  Panic of Girls  Ghosts Of Download  Pollinator 
Muuta:  diskografia
1778

| --- | --- |
Vuosisadat: 1500-luku · 1600-luku · 1700-luku · 1800-luku · 1900-luku
Vuosikymmenet: 1690-luku · 1700-luku · 1710-luku · 1720-luku · 1730-luku · 1740-luku 1750-luku · 1760-luku · 1770-luku · 1780-luku · 1790-luku · 1800-luku
Vuodet: 1690 · 1691 · 1692 · 1693 · 1694 · 1695 · 1696 · 1697 · 1698 · 1699 1700 · 1701 · 1702 · 1703 · 1704 · 1705 · 1706 · 1707 · 1708 · 1709 1710 · 1711 · 1712 · 1713 · 1714 · 1715 · 1716 · 1717 · 1718 · 1719 1720 · 1721 · 1722 · 1723 · 1724 · 1725 · 1726 · 1727 · 1728 · 1729 1730 · 1731 · 1732 · 1733 · 1734 · 1735 · 1736 · 1737 · 1738 · 1739 1740 · 1741 · 1742 · 1743 · 1744 · 1745 · 1746 · 1747 · 1748 · 1749 1750 · 1751 · 1752 · 1753 · 1754 · 1755 · 1756 · 1757 · 1758 · 1759 1760 · 1761 · 1762 · 1763 · 1764 · 1765 · 1766 · 1767 · 1768 · 1769 1770 · 1771 · 1772 · 1773 · 1774 · 1775 · 1776 · 1777 · 1778 · 1779 1780 · 1781 · 1782 · 1783 · 1784 · 1785 · 1786 · 1787 · 1788 · 1789 1790 · 1791 · 1792 · 1793 · 1794 · 1795 · 1796 · 1797 · 1798 · 1799 1800 · 1801 · 1802 · 1803 · 1804 · 1805 · 1806 · 1807 · 1808 · 1809
Tapahtumia

26. marraskuuta – Tutkimusmatkailija James Cook löytää ensimmäisenä eurooppalaisena Mauin
Joseph Bramah kehitti nykyaikaisen WC:n idean. Sisätiloissa sijaitsevat WC:t tosin alkoivat yleistyä vasta myöhään 1800-luvun loppupuolella.
George Rogers Clark perusti Louisvillen kaupungin Kentuckyyn.
Carl Wilhelm Scheele löysi molybdeenin.
Reposaareen rakennettiin ensimmäinen laituri.
Kuolleita

10. tammikuuta – Carl von Linné, ruotsalainen kasvitieteilijä ja taksonomian kehittäjä (s. 1707)
20. helmikuuta – Laura Bassi, italialainen fyysikko (s. 1711)
5. maaliskuuta – Thomas Arne, englantilainen säveltäjä (s. 1710)
9. maaliskuuta – Giovanni Battista Piranesi, italialainen taidegraafikko (s. 1720)
2. huhtikuuta – Antti Hakola, suomalainen kirkonrakentaja (s. 1704)
22. huhtikuuta – James Hargreaves, englantilainen kankaankutoja, puuseppä ja Kehruu-Jennyn keksijä (s. 1720)
6. toukokuuta – Jean Baptiste Christophore Fusée Aublet, ranskalainen apteekkari ja kasvitieteilijä (s. 1720)
11. toukokuuta – William Pitt, brittiläinen poliitikko ja pääministeri (s. 1708)
30. toukokuuta – Voltaire, ranskalainen valistusfilosofi ja kirjailija (s. 1694)
12. kesäkuuta – Nikolai Heinrich von Engelhardt, Viipurin kuvernööri (s. 1730)
20. kesäkuuta – Pierre Laclède, ranskalaissyntyinen amerikkalainen turkiskappias ja uudisraivaaja (k. 1729)
2. heinäkuuta – Jean-Jacques Rousseau, sveitsiläinen filosofi, kirjailija ja yhteiskuntateoreetikko (s. 1712)
28. heinäkuuta – Arvid Niclas von Höpken, ruotsalainen upseeri, säveltäjä ja kopioija (s. 1710)
28. heinäkuuta – Vasili Maikov, venäläinen runoilija ja eläinsatujen kirjoittaja (s. 1728)
5. elokuuta – Thomas Linley nuorempi, brittiläinen säveltäjä ja viulisti (s. 1756)
11. elokuuta – Augustus Montague Toplady, englantilainen pappi ja virsirunoilija (s. 1740)
25. elokuuta – Jacob Wallenberg, ruotsalainen merenkulkija, pappi ja kirjailija (s. 1746)
26. elokuuta – Johan Augustin Mannerheim, ruotsalainen vapaaherra ja tykistön eversti (s. 1706)
25. syyskuuta – Pierre Hubert L'Archevêque, ranskalais-ruotsalainen kuvanveistäjä (s. 1721)
1. lokakuuta – Washington Shirley, englantilainen amiraali ja tähtitieteilijä (s. 1722)
5. lokakuuta – Catharina Justander, suomalainen lähetyssaarnaaja (s. 1723)
20. marraskuuta – Francesco Cetti, italialainen jesuiittapappi, eläintieteilijä ja matemaatikko (s. 1726)
22. marraskuuta – Robert Clive, englantilainen kenraali ja paroni (s. 1725)
2. joulukuuta – Mikael Groening, suomalainen kielitieteilijä (k. 1714)
Jean-Baptiste Lemoyne, ranskalainen kuvanveistäjä (s. 1704)
Tapahtumia aiheittain

Kirjallisuusvuosi 1778
Emilia Suhonen

| Emilia Suhonen |
| --- | --- |
 Emilia Suhonen kesällä 2019.
Henkilötiedot
Syntynyt: 15. joulukuuta 1985 (ikä 38)
Muusikko
Taiteilijanimi:  Emppu
Aktiivisena:  1998–
Soittimet:  kitara, laulu, basso (levyllä), syntetisaattori (levyllä)
Yhtyeet:  Tiktak, Dame, Alavala, Mira Luoti, JED, Punk Rock Band, Indica, The Rasmus, soolokeikkoja
Levy-yhtiöt:  Universal Music, Helsinki Music Company, Vallila Music House
  [ Muokkaa Wikidatassa ] [ ohje ]  
Emilia ”Emppu” Suhonen (s. 15. joulukuuta 1985 Helsinki) on suomalainen muusikko. Hän soittaa kitaraa The Rasmus -yhtyeessä ja on lisäksi sooloartisti. Tunnetuksi hän tuli Tiktak-yhtyeen kitaristina ja taustalaulajana. Suhonen tekee nykyisin soolotuotantoa Emppu-nimellä, ja hänen ensimmäinen soolosinglensä "Tää laulu on sun" julkaistiin 29. toukokuuta 2020 Vallila Music House Oy:n kautta. Lisäksi hän on muun muassa tehnyt tilaustyönä Eläintenvuoro-kampanjalle kappaleen "Vapauteen valmis", jossa hän myös laulaa.
Muut musiikkiprojektit ja yhtyeet

Suhosen oman yhtyeen Damen ainoaksi jäänyt albumi So Was It Worth Dying For ilmestyi vuonna 2006. Suhonen sävelsi ja sanoitti kaikki albumin kappaleet itse ja soitti levylle kaikki soittimet rumpuja lukuun ottamatta.
Suhonen on soittanut myös Mira Luodin yhtyeessä.
Vuosina 2008–2017 toimineeseen Alavala-yhtyeeseen kuului Suhosen lisäksi myös Tiktakissa kitaraa soittanut Noora Puhakka. Yhtye julkaisi kolme albumia. Myös Alavalan kaikki kappaleet olivat Suhosen käsialaa.
Suhonen on tehnyt myös yhteistyötä Jonsun kanssa, sillä hän soitti Indicassa kitaraa vuonna 2013 ja on mukana JED-duossa. Hän on tehnyt myös cover-keikkoja trubaduurina.
Suhonen on luotsannut lisäksi Punk Rock Band -nimistä cover-yhtyettä yhdessä Hade Tuovisen (Juustopäät), Tapani Kankaan (The Knob), Tom Nuorivaaran (MadCraft) ja Saska Ketosen (Hybrid Children, No Shame) kanssa.
Suhosen oli määrä julkaista sooloalbumin keväällä 2022 mutta se ilmestyykin elokuussa 2023.
Suhonen aloitti vuonna 2022 The Rasmus -yhtyeen kitaristina.  He osallistuivat Uuden Musiikin Kilpailuun, jossa sijoittuvat ensimmäisiksi ja pääsivät edustamaan Suomea vuoden 2022 euroviisuihin kappaleella Jezebel.
Muuta

Suhonen työskentelee erityisopettajana ja musiikkiterapeuttina. Hän harrastaa yleisurheilua ja edustaa helsinkiläistä Runner's Clubia. Hänen 800 metrin ennätyksensä on 2.46,96. Suhonen on seurustellut vuodesta 2017 lähtien muusikko Muron kanssa.
Diskografia > Studioalbumit

Herätä Helsingin yö (2023)
Diskografia > Singlet

”Tää laulu on sun” (2020)
”Uusia tatuointeja” (2021)
”Melissa” (2023)
Aiheesta muualla

Alavalan myspace -profiili
Emilia Suhonen Tilastopaja (vaatii kirjautumisen, maksullinen palvelu).
Emppu Suhonen Facebookissa
Emilia Suhonen lauluntekijänä - Fono.fi
| n k The Rasmus |
| --- | --- |
 Lauri Ylönen  Aki Hakala  Emilia Suhonen  Eero Heinonen Janne Heiskanen  Pauli Rantasalmi 
Studioalbumit:  Peep  Playboys  Hell of a Tester  Into  Dead Letters  Hide from the Sun  Black Roses  The Rasmus  Dark Matters  Rise 
Kokoelmat:  Hell of a Collection  Best of 2001–2009 
EP:t:  1st  2nd  3rd 
Singlet:  ”Blue”  ”Kola”  ”Playboys”  ”Ice”  ”Liquid”  ”Swimming with the Kids”  ”F-F-F-Falling”  ”Chill”  ”Madness”  ”Heartbreaker/Days”  ”In the Shadows”  ”In My Life”  ”First Day of My Life”  ”Funeral Song”  ”Guilty”  ”No Fear” ”Immortal”  ”Sail Away”  ”Shot”  ”Keep Your Heart Broken”  ”Livin' in a World Without You”  ”Justify”  ”Ghost of Love”  ”October & April”  ”I'm a Mess”  ”Stranger”  ”Mysteria”  ”Paradise”  ”Silver Night”  ”Nothing”  ”Wonderman”  ”Something in the Dark”  ”Jezebel”  ”Rise”  ”Fireflies” 
DVD:t:  Live Letters 
Muuta:  The Rasmuksen diskografia 
Tiktak
| --- | --- |
Albumit:   Frendit  Frendit / Friends  Jotain muuta  Jotain muuta... ja jotain uutta!  Ympyrää  Hei me soitetaan... oikeesti!  Myrskyn edellä 
Kokoelmat:   Sinkut 99-07 
EP:t:   Hei me soitetaan... oikeesti! 
Singlet:   ”Sekoitat mun maailman”  ”Lopeta”  ”Sydän lyö”  ”Minne vaan”  ”Leijailen”  ”Christmas (Baby Please Come Home)”  ”Don't Turn Back”  ”Upside Down”  ”Häiritsen sinua”  ”Kyyneleet”  ”Jotain muuta”  ”Satuprinsessa”  ”Jää”  ”Lähdetään tänään”  ”Tänä yönä taivaaseen”  ”Tuuleksi taivaanrantaan”  ”Heilutaan”  ”Rannaton”  ”Sankaritar”  ”Samantekevää”  ”Paha sana”  ”Kuka vaan”  ”Miten onni korjataan”  ”Mutta mä rakastan sua” 
DVD:t:   Hei me soitetaan... oikeesti!  Laula tähtien kanssa - Tiktak - Karaoke 
Musiikkivideot:   ”Sekoitat mun maailman”  ”Upside Down”  ”Lopeta”  ”Don’t Turn Back”  ”Minne vaan”  ”Kyyneleet”  ”Why Girls Cry”  ”Jää”  ”Tänä yönä taivaaseen”  ”Tänä yönä taivaaseen (leffaversio)”  ”Heilutaan”  ”Rannaton”  ”Sankaritar”  ”Mutta mä rakastan sua” 
| Auktoriteettitunnisteet  |
| --- | --- |
Kansainväliset:  ISNI 
Kansalliset:  Suomi (KANTO) 
Taiteenala:  MusicBrainz 2 
Henkilöt:  Elonet
Kuminauha

Kuminauha on kudottu tai punottu nauha, jossa loimilankojen joukossa on kumia tai muuta joustavaa materiaalia olevia lankoja. Kuminauhan yleisin käyttöpaikka on housujen ja hameiden vyötärönauhana.
Thetis (täsmennyssivu)

Thetis voi viitata seuraaviin:
Thetis, hahmo kreikkalaisessa mytologiassa
17 Thetis, pikkuplaneetta
Thétis eli Vála, saari Kreetan etelärannikon edustalla Kreikassa
Thetis-nimisiä laivoja:
Thetis-luokka, Tanskan laivaston merivalvonta-alusluokka
KDM Thetis (F357), Tanskan laivaston Thetis-luokan vartiolaiva
KDM Thetis, alk. HMS Geranium (M16), alkujaan Britannian, myöhemmin Tanskan laivaston korvetti
FS Thétis (1867), Ranskan laivaston panssarikorvetti
HMS Thetis, useita Britannian kuninkaallisen laivaston aluksia
HMS Thetis (1908), Ruotsin laivaston torpedovene
SMS Thetis (1855), Preussin laivaston fregatti
SMS Thetis (1900), Saksan keisarikunnan laivaston risteilijä.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Thetis”, voi hakea sivunnimihaulla, laajalla sivunnimihaulla tai tekstihaulla.
Berglund

Berglund on muun muassa seuraavien henkilöiden sukunimi:
Alma Berglund (1874–1947), suomalainen näyttelijä
Anders Berglund (s. 1948), ruotsalainen säveltäjä, kapellimestari ja pianisti
Anne-Marie Berglund (1952–2020), ruotsalainen runoilija, kirjailija, novellikirjoittaja ja kuvataiteilija
Bo Berglund (s. 1955), ruotsalainen jääkiekkoilija
Bo Berglund (s. 1948), ruotsalainen ratameloja
Charles Berglund (s. 1965), ruotsalainen jääkiekkoilija ja valmentaja
Christian Berglund (s. 1980), ruotsalainen jääkiekkoilija
Elina Berglund (s. 1984), ruotsalainen hiukkasfyysikko
Filip Berglund (s. 1997), ruotsalainen jääkiekkoilija
Gustav Berglund (s. 2001), ruotsalainen jääkiekkoilija
Hans Berglund (1918–2006), ruotsalainen ratameloja ja olympiavoittaja
Jack Berglund (s. 2006), ruotsalainen jääkiekkoilija
Joel Berglund (1903–1985), ruotsalainen oopperalaulaja
Juha Berglund (s. 1959), suomalainen viinialan yrittäjä, tietokirjailija ja Nanson hallituksen puheenjohtaja
Kalle Berglund (s. 1996), ruotsalainen keskimatkojen juoksija
Kelli Berglund (s. 1996), yhdysvaltalainen näyttelijä ja laulaja
Kristofer Berglund (s. 1988), ruotsalainen jääkiekkoilija
Paavo Berglund (1929–2012), suomalainen orkesterinjohtaja
Patrik Berglund (s. 1988), ruotsalainen jääkiekkoilija
Per-Arne Berglund (1927–2002), ruotsalainen yleisurheilija
Sten Berglund (1947–2024), ruotsalainen valtiotieteilijä
Victor Berglund (s. 1999), ruotsalainen jääkiekkoilija.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Centaurea lactucifolia

| Centaurea lactucifolia> Uhanalaisuusluokitus |
| --- | --- |
 Vaarantunut  
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Asterales
Heimo::  Asterikasvit Asteraceae
Alaheimo::  Carduoideae
Suku::  Kaunokit Centaurea
Laji::  lactucifolia
Kaksiosainen nimi
 Centaurea lactucifolia  Boiss. 
Synonyymit
 Centaurea chorionensis Hoffm.-Grob. & Beauverd  Centaurea halkensis Fors.-Major & Barbey 
Infobox OKNimi-testi OK: 
Centaurea lactucifolia on yksivuotinen mykerökukkainen kasvi, jota kasvaa Kreikassa Ródoksen saarella. Se on tertiäärikauden jäänne ja kasvaa yleisenä Monólithoksessa ja Siánassa sekä melko laajalla alueella Attávyros-vuorella. Lisäksi kasvia kasvaa Lárdoksessa, Apóllonassa, Vagiéksessa, Líndoksessa sekä Profítis Ilías -vuorella. Monólithoksen ja Siánan asukkaat ovat käyttäneet kasvia koristeena, ja keittäneet sen meheviä lehtiruoteja ruoaksi artisokan tapaan. Laji on nykyisin rauhoitettu Kreikan lakien mukaan.